ڕووداوی ژێردەریاییی تایتان ٢٠٢٣

ڕووداوی ژێردەریاییی تایتان ٢٠٢٣ () لە ١٨ی حوزەیرانی ٢٠٢٣، ژێردەریایی تایتان کە لەلایەن کۆمپانیای تایبەتی ئەمریکی ئۆشنگەیتەوە بەڕێوەدەبرا، لە ئاوە نێودەوڵەتییەکان لە زەریای ئەتڵەسی باکوور لە کەنارەکانی نیوفاوندلاند لە کەنەدا ون بوو. کەشتییەکە لە گەشتێکی گەشتیاریدا بوو بۆ بینینی کەشتیی تایتانیک و پێنج سەرنشین لەناو کەشتییەکەدا بوون. پەیوەندی لەگەڵ ئەم کەشتییە دوای کاتژمێرێک و ٤٥ خولەک لە نوقمبوونی بۆ شوێنی کەشتی تێکشکاوی تایتانیک پچڕا و ھەروەھا دەسەڵاتداران ڕاپۆرتیان دا کە ئەو ڕۆژە لە کاتی دیاریکراوی خۆیدا دەرنەکەوتووە. مەزەندە کرابوو کە پێدەچێت لە بەیانی ٢٢ی حوزەیرانی ٢٠٢٣ بە کاتی ناوخۆ، ھەوای ھەناسەدان (بتڵی ئۆکسجین)ی چوار ڕۆژەی نێو کەشتییەکە تەواو بووبێت.

لە کۆتاییدا دوای ٨٠ کاتژمێر گەڕان، ھێزی دەریایی ئەمریکا لە دووری ١٥٠٠ پێ (٤٨٨ مەتر) لە کەوانەکەی تایتانیکەوە داروپەردووی دۆزییەوە و ڕاپۆرتیان دا کە تایتان بەھۆی بەرکەوتنێکەوە لەناوچووە، لە ئەنجامدا دەستبەجێ ھەموو ئەوانەی لەناو کەشتییەکەدا بوون گیانیان لەدەستدا.

 سەرنشینەکان 
 ستۆکتن ڕاش تەمەن ٦١ ساڵ، یەکێکە لە دامەزرێنەرانی سەرەکی کۆمپانیای ئەمریکی ئۆشن گەیت
 پۆڵ ھێنری نارجیۆلێت، تەمەن ٧٧ ساڵ، پسپۆڕی کەشتییە فەرەنسییەکان
 ھامیش ھاردینگ، تەمەن ٥٨ ساڵ، خاوەنکار و ملیاردێری فڕۆکەوانی بەریتانی
 شەھزادە داود، تەمەن ٤٨ ساڵ، بازرگانێکی بەریتانی-پاکستانی، کوڕی حسێن داود و خاوەنی کۆمپانیای داود ھەرکوڵ
 سولەیمان داود تەمەن ١٩ ساڵ کوڕی شازادە داود و کریستیان داودی ئەڵمانی

 سەرچاوەکان 

پۆل:ئاڕ ئێم ئێس تایتانیک
پۆل:ئەو پۆتانانەی لەسەر ویکیدراوە ھەن